නිවසේ තනිව රූපවාහිනී නරඹමින් සිටියදී 11 හැවිරිදි දැරියක් නිවස තුලදී බරපතළ ලෙස අපයෝජනයට ලක් කළ 34 හැවිරිදි පුද්ගලයෙකුට බස්නාහිර පළාත් බද මහාධිකරණය විසින් වසර 14ක සිර දඬුවම් නියම කෙරුණා.ඒ සිද්ධිය සම්බන්ධයෙන් වන නඩුව ඊයේ (24) කැඳවු අවස්ථාවේදී මෙම නියෝගය නොකුත් කර තිබෙනවා.සිර දඬුවමට අමතරව රුපියල් දස දහසක දඩ මුදලක්ද ගෙවීමට අධිකරණය නියෝග කර ඇති බවයි වාර්තා වන්නේ.මෙලෙස දඬුවම් නියම වූ පුද්ගලයා වත්තල ලූනාමෝදර ප්‍රදේශයේ පදිංචි සිව්දරු පියෙක් බව සඳහන්.2006 වසරේ අගෝස්තු මාසයේ 31 වන දින දැරිය නිවසේ තනිව සිටින අවස්ථාවේදී පිටුපස දොරෙන් නිවසට ඇතුලු වූ සැකකරු දැරිය බියට පත්කළ ඇයට බරපතල ලිංගික අතවර කර ඇති බවයි පරීක්ෂණ වලදී අනාවරණය වී ඇත්තේ.එම දිනයේ දැරියගේ පියා රැකියාව සඳහා පිටත්ව ගොස් ඇති අතර මවද එම අවස්ථාවේ නිවසේ නොසිටි බවයි වාර්තා වන්නේ.සිද්ධිය සම්බන්ධයෙන් අත්අඩංගුවට පත් සැකකරුට එරෙහිව නීතිපතිවරයා විසින් දෙමව්පියන්ගේ භාරකරීත්වයෙන් අපහරණය කිරීම සහ බරපත ලිංගික අපයෝජනයට ලක් කිරීමේ චෝදනාවන් යටතේ නඩු පවරා තිබෙනවා.